37 व्यापारियों ने जीएसटी के कैंप में करवाया रजिस्ट्रेशन
शहरके व्यापारियों को जीएसटी के बारे में सही जानकारी देने, उनका जीएसटी के लिए निशुल्क रजिस्ट्रेशन कराने के लिए मंगलवार को मंडी एरिया में स्थित अग्रवाल धर्मशाला में आबकारी कराधान विभाग द्वारा जिला व्यापार मंडल के सहयोग से शिविर लगाया गया। शिविर सीए अधिवक्ताओं ने भी अपनी निशुल्क सेवाएं दीं। सुबह के समय सर्वर डाउन रहने से कुछ परेशानी रही। ऐसे में सिर्फ व्यापारियों से कागजात लिए गए। दोपहर बाद व्यवस्था सुधरने पर करीब 37 व्यापारियों का रजिस्ट्रेशन किया गया।
कार्यक्रम के मुख्य अतिथि डीईटीसी अनिल कादियान ने कहा कि सेल टैक्स कार्यालय में सुबह 9 बजे से शाम 5 बजे तक हेल्पडेस्क के जरिए निशुल्क रजिस्ट्रेशन किया जा रहा है। जिले में 12313 वैट धारकों में से 2800 व्यापारियों ने जीएसटी नंबर ले लिया है। 5800 व्यापारी लॉगइन कर चुके हैं, लेकिन उन्होंने अभी फाइनल सबमिट नहीं की है। संगीता डबास ने कहा कि क्लोजिंग स्टॉक पर इनपुट क्रेडिट का लाभ लेने के लिए व्यापारी शीघ्र अपना रजिस्ट्रेशन करवाएं। उन्होंने कहा कि जीएसटी के तहत व्यापार करने में पेपर वर्क कम होगा और व्यापारी आसानी से अपना कारोबार चला सकेंगे। कार्यक्रम की अध्यक्षता करते हुए व्यापार मंडल के जिला प्रधान संजय सिंगला संयोजक संजय वर्मा ने व्यापारियों के सहयोग के लिए अधिकारियों की तारीफ की। साथ ही हर मार्केट में शिविर लगवाए जाने की बात कही। शिविर में सीए मोहन बंसल एडवोकेट अरविंद मित्तल ने भी अपनी सेवाएं दीं। संचालन पवन तनेजा ने किया। इस मौके पर सेक्टर मार्केट के प्रधान सुरेंद्र मदान, सुशील स्याल, नरेंद्र धवन, यशपाल अरोड़ा, रामनारायण गोयल, आचार्य राजीव गर्ग, रविंद्र सरोहा, सतप्रकाश वालिया, अनिल बिन्नी, जवाहर चांदना, चंद्रप्रकाश लूथरा, राजबीर सैनी, शशीकांत भारद्वाज, विपुल कुच्छल, राजू वर्मा, अनिल कपूर, गोबिंद लाल बत्रा, राजेश गर्ग सहित काफी लोग मौजूद रहे।
सोनीपत .आयोजित कार्यक्रम में जानकारी देते टैक्स अधिकारी संगीता डबास।
hin_Deva hin_Deva hin_Deva hin_Deva